joelniklaus/EU_Wikipedias huggingface dataset:
Charles Perrault

Charles Perrault (* 12. január 1628, Paríž, Francúzsko – † 16. máj 1703, Paríž) bol francúzsky rozprávkar.

Život 
Narodil sa do rodiny advokáta Pierra Perraulta ako siedme dieťa. Študoval právo na College de Beauvais a potom od roku 1654 pracoval v Správe hlavnej pokladnice pod vedením staršieho brata Pierra. Roku 1663 ho minister Colbert vymenoval za sekretára takzvanej malej akadémie, neskôr nazvanej Akadémia nápisov a literatúry. 

Roku 1671 sa stal členom Francúzskej akadémie, oženil sa s Marie Guichon, s ktorou mal štyri deti. Roku 1678 Marie v mladom veku zomrela. 

Po Colbertovej smrti v roku 1683 skončila aj Perraultova politická kariéra, keďže však bol finančne dostatočne zabezpečený, mohol sa po ženinej smrti venovať výchove svojich detí a písaniu.

Verejne známym sa stal básňou Storočie Ľudovíta Veľkého (1687) a štvorzväzkovým dielom Paralela Starých a Moderných (1688 – 1692). Starí a Moderní bolo označenie dvoch literárnych táborov, ktoré sa neznášali, navzájom písali o tom druhom tábore epigramy, traktáty a články plné nenávisti. Starí presadzovali klasické princípy tvorby, Perrault sa hlásil k Moderným. 

Aj keď sa Perrault svojou predošlou tvorbou zviditeľnil, skutočný úspech dosiahol až zbierkou rozprávok, ktoré vyšli v roku 1697 pod názvom Príbehy alebo Rozprávky zo starých čias s ponaučeniami. Zbierka obsahovala jedenásť rozprávok písaných v próze, neskôr k ním pridal ešte tri zveršované rozprávky. Dielko bolo mimoriadne úspešné, ustavične sa z neho vyhotovovali ďalšie dotlače a vydávali sa nové vydania.

Perrault je aj autorom knihy Spomienky z môjho života, ktorú venoval svojim synom a synovcom.

Iné projekty 

 

Francúzski spisovatelia
Členovia Francúzskej akadémie
Osobnosti z Paríža
Gram

Gram (značka g) je jednotka hmotnosti. Je definovaný ako jedna tisícina zo základnej jednotky SI kilogramu (1×10−3 kg). Jeho meno je odvodené z gréckeho/latinského základu grámma.

Sústava SI
Jednotky hmotnosti
Retinol

Retinol alebo vitamín A alebo axeroftol je vitamín.

Charakteristika 
Retinol patrí do skupiny vitamínov rozpustných v tukoch. Nie je citlivý na teplo, ale podlieha zmenám pôsobením svetla a je citlivý na oxidáciu. Jeho sumárny vzorec je C20H30O. Na konci reťazca má alkoholovú funkčnú skupinu.

Výskyt 
Jeho hlavným zdrojom je plnotučné mlieko (do odstredeného mlieka a margarínu sa umelo pridáva), vajcia a pečeň. Provitamín betakarotén sa nachádza v červenom ovocí a zelenine.

Vplyv na zdravie 
Retinol je nevyhnutný na neporušenú funkciu epitelov, rast kostí, správnu funkciu očnej sietnice a počas tehotenstva a pri dojčení. Podporuje rast, pomáha normálnej funkcii žliaz a rezistencii voči infekciám. Je potrebný pre normálny rast a vývoj tela, obzvlášť pre zdravé kosti a zuby. Chráni sliznice pred infekciami a je základom pre tvorbu fotosenzitívneho pigmentu dôležitého pre zrak.

 DDD (dospelý muž) 900 μg maximálne 3,000 μg
 DDD (dospelá žena) 700 μg maximálne 3,000 μg

Prejavy nedostatku 
Mierna hypovitaminóza sa prejavuje spomaleným rastom, hnačkou, žalúdočnými problémami, nechutenstvom, oslabenou imunitou, problémami so zubami a ďasnami, suchou kožou, šeroslepotou a zníženou tvorbou materského mlieka.

Extrémna hypovitaminóza spôsobuje kožné problémy, infekcie, sterilitu, slabosť, stratu hmotnosti, atrofia žliaz, degeneráciu nervov a suchosť rohovky.

Prejavy nadbytku 
Hypervitaminácia sa môže prejavovať hnačkami, zvracaním, nechuťou alebo odlupovaním kože.

Vitamíny
01
Alkoholy
Antioxidanty
Juraj Martvoň

PhMr. Juraj Martvoň (* 29. júl 1921, Trstená – 16. október 1991, Bratislava), bol  sólista (baryton) opery Slovenského národného divadla v Bratislave. Syn Andreja Martvoňa.

V roku 1945 ukončil štúdium farmácie. Potom študoval na Štátnom konzervatóriu v Bratislave, ktoré pod vedením profesorky Anny Korínskej absolvoval v roku 1952. Už počas štúdia na konzervatóriu, v roku 1951, ho angažovali ako sólistu do opery SND. Tým sa začala jeho dlhoročná spevácka kariéra. Počas 36 rokov svojho účinkovania na javisku, vytvoril dlhý rad veľkých postáv. Stal sa jedným z najobsadzovanejších sólistov opery SND.

Juraj Martvoň účinkoval na javiskách popredných scén doma i v zahraničí. Príležitosti mu dala aj televízia a účinkoval aj vo filme (1980) – Karline manželstvá (lekár), 1984 – Uhol pohľadu (Skurák). Okrem bohatého účinkovania na scénach bol aj pedagógom vo svojom odbore.

Bol manželom Anny Martvoňovej, významnej sólistky Slovenského národného divadla. Pochovaný je v bratislavskom krematóriu.

Referencie 

Slovenskí operní speváci
Barytonisti
Členovia Opery Slovenského národného divadla
Osobnosti z Trstenej
Tiamín

Tiamín alebo vitamín B1 alebo staršie aneurín je jeden z vitamínov B.

Charakteristika 
Tiamín patrí do skupiny vitamínov rozpustných vo vode. Je citlivý na teplo. Jeho sumárny vzorec je C12H17N4OS.

Výskyt 
Jeho hlavným zdrojom je droždie, obilné klíčky a syr.

Vplyv na zdravie 
Je dôležitý pre metabolizmus cukrov, udržiava potrebnú hladinu kyslíka v krvi (napomáha tak bunkovým oxidáciám a optimálnemu využitiu energie). Jeho aktívnou formou sú tiamíndifosfát a tiamíntrifosfát.

DDD 1,5 mg

Prejavy nedostatku tiamínu 
Hypovitaminóza sa prejavuje únavou, bolesťami svalov, znížením chuti do jedla, nervozitou a podráždenosťou.

Extrémna hypovitaminóza spôsobuje smrteľnú nervovú chorobu Beri-Beri. Vyskytuje sa v krajinách, kde hlavnú zložku potravy tvorí lúpaná ryža.

 Hypovitaminóza: poruchy nervového systému, laktatová acidóza, ketoacidóza, bolesť svalov
 Choroby:
 beri-beri (edémy, zvýšená dráždivosť, paralýza, suchá koža, kardiomyopatia)
 Wernickeho-Korsakovov syndróm: asociácia s alkoholizmom v dôsledku inhibičného pôsobenia alkoholu na aktívny transport tiamínu v tenkom čreve (cirhóza pečene, demencia, polyneuropatie, dyspnoe)

Iné projekty 

Vitamíny
ATC A11DA – Vitamín B1, samotný
Základné a špeciálne esenciálne liečiva podľa WHO
Kyselina pantoténová

Kyselina pantoténová alebo vitamín B5 je kyselina a zároveň vitamín.

Charakteristika 
Kyselina pantotenová patrí do skupiny vitamínov rozpustných vo vode. Je súčasťou koenzýmu A, medziproduktu metabolizmu cukrov, tukov a bielkovín a vstupuje do Krebsovho cyklu, taktiež sa podieľa na tvorbe hemoglobínu. Jej sumárny vzorec je C9H17O5N.

Výskyt 
Vyskytuje sa vo všetkých rastlinných aj živočíšnych bunkách. Jej hlavným zdrojom je vaječný žĺtok a vnútornosti hovädzieho dobytka.

Vplyv na zdravie 
Je dôležitou zložkou metabolizmu.

DDD 5-10 mg

Prejavy nedostatku kyseliny pantotenovej 
Hypovitaminóza u človeka je veľmi zriedkavá. Možné príznaky sú depresie, svalová slabosť, vredové ochorenie dvanástnika.

Prejavy prebytku kyseliny pantotenovej 
Hypervitaminóza sa prejavuje iba pri extrémne veľkých dávkach nevoľnosťou a preháňaním.

Referencie 

Vitamíny
Biotín

Biotín (iné názvy: vitamín B7, vitamín H, vitamín I) je jeden z vitamínov B.

Charakteristika 
Biotín patrí do skupiny vitamínov rozpustných vo vode. Je syntetizovaný črevnými baktériami. Jeho sumárny vzorec je C10H16N2O3S.

Výskyt 
Jeho hlavným zdrojom je vaječný žĺtok, sója, pečeň a obličky.

Vplyv na zdravie 
Je nenahraditeľný pre cievny systém a kožu.

DDD 0,2 mg

Zúčastňuje sa karboxylačných reakcii ako donor CO2.
Reakcie ktorých je kofaktorom: vznik malonylCoA z acetylCoA, vznik oxalacetátu z pyruvátu a iné.

Prejavy nedostatku Biotínu 
Hypovitaminóza sa prejavuje kožnými poruchami, malátnosťou a psychickými problémami.

Vitamíny
A11HA - Iné vitamínové prípravky, samotné
Kyselina listová

Kyselina listová (iné názvy: kyselina folová [nesprávne kyselina foliková], vitamín B9, vitamín Bc, vitamín M, folát) je kyselina a zároveň vitamín.

Charakteristika 
Kyselina listová patrí do skupiny vitamínov rozpustných vo vode. V malej miere je syntetizovaná črevnými baktériami. Jej sumárny vzorec je C19H19N7O6.

Biochemický význam 
Kyselina listová sa mení na kyselinu dihydrolistovú a následne na kyselinu tetrahydrolistovú, ktorá potom vystupuje ako kofaktor mnohých chemických reakcií. 

Je nevyhnutná pre všetky procesy bunkového delenia a rastu, syntéze nukleových kyselín, správny vývoj a rast bielych krviniek a je súčasťou génov a chromozómov.

Výskyt 
Jej hlavným zdrojom je zelená listová zelenina, ovocie, mäso a kvasinky.

Odporúčaná denná dávka je 400 μg, pri tehotenstve 800 μg, maximálne 1 mg.

Prejavy nedostatku kyseliny listovej 
Hypovitaminóza sa prejavuje anémiou a narušením vstrebávania živín cez stenu čreva.

Referencie 

Vitamíny
Základné a špeciálne esenciálne liečiva podľa WHO
Foláty
Adam Foote

Adam Foote (* 10. júl 1971, Toronto, Ontário) je bývalý kanadský reprezentant v ľadovom hokeji.

Klubový hokej 
Adam Foote je obranca. V roku 1989 ho v úvodnom drafte NHL vybral dnes už nejestvujúci klub Quebec Nordiques v 2. kole ako 22. v celkovom poradí. Na ľad NHL sa dostal v drese Quebecu v sezóne 1991/92. Odohral za tento klub 4 sezóny až do jeho zániku v roku 1995. Vtedy bol klub presťahovaný do Colorada a zmenil názov na Colorado Avalanche. Adam Foote hral za Colorado až do sezóny 2003/04. Získal s týmto klubom dvakrát Stanley Cup a to v rokoch 1996 a 2001. Pred sezónou 2005/06 prestúpil do Columbus Blue Jackets. Uzavrel zmluvu na tri roky v hodnote 13,5 milióna dolárov, ktorá mu zaručovala na prvú sezónu príjem 4,6 milióna dolárov. Stal sa tak druhým najdrahším hráčom mužstva Blue Jackets po Sergejovi Fedorovovi. Hrával s číslom 52 a od decembra 2005 bol kapitánom mužstva.

26. februára 2008 prestúpil do Colorada Avalanche.

Reprezentácia 
Adam Foote získal v drese Kanady zlatú medailu na zimných olympijských hrách 2002 v Salt Lake City. Dostal sa aj do reprezentačného výberu Kanady na zimné olympijské hry 2006 v Turíne.

Externé odkazy 
 

Kanadskí hokejisti
Kanadskí olympijskí víťazi
Hráči Colorado Avalanche
Hráči Columbus Blue Jackets
Hokejisti draftovaní klubom Quebec Nordiques
Osobnosti z Toronta
Scott Niedermayer

Scott Niedermayer (* 31. august 1973, Edmonton, Alberta) je bývalý kanadský reprezentant v ľadovom hokeji. V NHL odohral 18 sezón a vyše 1000 zápasov.

Klubový hokej 
Scott Niedermayer bol obranca. V roku 1991 ho v úvodnom drafte NHL vybral klub New Jersey Devils v prvom kole ako tretieho v celkovom poradí. Už v nasledujúcej sezóne sa dostal v drese New Jersey na ľad NHL a odohral za tento klub 13 sezón. Získal v drese New Jersey trikrát Stanley Cup a to v rokoch 1995, 2000 a 2003. Pred sezónou 2005/06 prestúpil do Anaheim Mighty Ducks. Uzavrel zmluvu na štyri roky v hodnote 27 miliónov dolárov, ktorá mu zaručuje na prvú sezónu príjem 6,75 milióna dolárov. Stal sa tak najdrahším hráčom svojho mužstva a jedným z najdrahších hráčov NHL vôbec. V sezóne 2006/07 vyhral s Ducks Stanley Cup. Získal cenu za najužitočnejšieho hráča play-off. Na začiatku sezóny 2007/08 ho jeho tím Anaheim Ducks suspendoval na dobu neurčitú a aj sám hráč sa rozhodol nenastúpiť do NHL. Svoj názor zmenil v decembri keď nastúpil k svojmu prvému zápasu sezóny. Je 23. najproduktívnejší obranca histórie NHL. Hral s číslom 27.

Reprezentácia 
Scott Niedermayer sa dostal do reprezentačného výberu Kanady na zimné olympijské hry 2006 v Turíne, na zimné olympijské hry 2002 v Salt Lake City a na zimné olympijské hry 2010 vo Vancouveri. Stal sa kapitánom kanadského národného mužstva a so svojim tímom získal olympijské zlato.

Referencie

Externé odkazy 
 
 

Kanadskí hokejisti
Hráči Anaheim Ducks
Hráči New Jersey Devils
Víťazi Stanleyho pohára
Kanadskí olympijskí víťazi
Olympijskí víťazi v ľadovom hokeji
Účastníci MS v hokeji 2004
Osobnosti z Edmontonu
Mária I. (Anglicko)

Mária I. zvaná Katolícka alebo Krvavá (* 18. február 1516, Londýn, Anglicko – † 17. november 1558, Londýn) bola anglická kráľovná v rokoch 1553 až 1558. 

Narodila sa v Greenwichskom paláci a ako jediné dieťa Henricha VIII. a jeho prvej manželky Kataríny Aragónskej sa dožila dospelosti. Jej krstným otcom bol vplyvný kardinál Thomas Wolsey. Mária bola veľmi vzdelaná, študovala latinčinu, gréčtinu, prírodné vedy a hudbu. 

Stala sa panovníčkou 19. júla 1553, ako tridsaťsedemročná. Mária, tak ako Alžbeta, bola vyhlásená za nelegitímnu a prežila nie veľmi radostné detstvo. Dostalo sa jej veľmi dobrého vzdelania. Stala sa z nej presvedčená a hlboko veriaca katolíčka. Veľmi sa snažila o obnovenie katolicizmu a spojenia s Rímom. V októbri 1554 sa do Anglicka z exilu vrátil kardinál Pole. Zbavil kráľovstvo hriechu herézy a rekonciloval ho. Vo funkcii canterburského biskupa začal zavádzať cirkevné reformy. Jeho pôsobenie malo prevažne negatívne následky.

25. júla sa vydala za španielskeho princa Filipa II., ktorý bol o jedenásť rokov mladší. Milovala deti a veľmi túžila po svojich vlastných. Tento sen sa jej nikdy nesplnil a zomrela bezdetná.

Rodokmeň

Iné projekty 

Králi Anglicka
Kráľovné (panovníčky)
Kráľovské manželky Španielska
Kráľovské manželky Neapolska
Kráľovské manželky Sicílie
Tudorovci
Simon Gagné

Simon Gagné (* 29. február 1980, Ste Foy, Quebec, Kanada) je bývalý kanadský reprezentant v ľadovom hokeji.

Klubový hokej 
Simon Gagné je útočník, ktorý hrával na ľavom krídle. V roku 1998 ho v úvodnom drafte NHL vybral klub Philadelphia Flyers v prvom kole ako 22. v celkovom poradí. Na ľad NHL sa v drese Philadelphie dostal prvýkrát v sezóne 1999/00, následne hral v klube Tampa Bay Lightning, kde mal zmluvu na jeden rok za 5.6 milióna dolárov. Stal sa tak jedným z najlepšie platených hráčov klubu. Je 10. najproduktívnejším hráčom, aký kedy nosil dres Philadelphia Flyers. Bol dvakrát vybraný do All-Stars Game v rokoch 2001 a 2007. Jeho veľkým idolom je Peter Forsberg, hral s číslom 12.

Štatistiky

Reprezentácia 
Simon Gagné získal v drese Kanady zlatú medailu na zimných olympijských hrách 2002 v Salt Lake City a striebornú medailu na majstrovstvách sveta v hokeji 2005 vo Viedni. Dostal sa aj do reprezentačného výberu Kanady na zimné olympijské hry 2006 v Turíne.

Externé odkazy 
 
 Simon Gagné na stránke Philadelphia Flyers

Kanadskí hokejisti
Kanadskí olympijskí víťazi
Hráči Philadelphia Flyers
Hráči Tampa Bay Lightning
Hráči Boston Bruins
Víťazi Stanleyho pohára
Osobnosti z Quebecu
Jarome Iginla

{{Infobox Hokejista
| Meno = Jarome Iginla
| Portrét = Jarome Iginla 2013-04-26.JPG
| Veľkosť obrázka = 
| Národnosť = Kanada
| Popis = bývalý kanadský hokejista
| Dátum narodenia = 
| Miesto narodenia = Edmonton, Alberta, Kanada
| Rok1 = 1996
| Rok2 = 2017
| Pozícia = pravé krídlo
| Streľba = pravou rukou
| Výška = 188
| Váha = 95
| Prezývka = 
| Tím            = NHLPittsburgh Penguins
| Bývalé tímy    = 'NHLCalgary FlamesWHLKamloops BlazersAMHLSt. Albert Raiders
| Draft          = 11. celkovo, 1995Dallas Stars
| WHA draft      = 
| Sieň slávy rok = 
}}

Jarome Iginla (* 1. júl 1977, Edmonton, Alberta, Kanada) je bývalý kanadský reprezentant v ľadovom hokeji. Po otcovi je nigérijskeho pôvodu, jeho priezvisko značí v jorubčine: veľký strom.

 Klubový hokej 
Jarome Iginla je útočník hrajúci na pravom krídle. V roku 1995 ho v úvodnom drafte NHL vybral klub Dallas Stars v prvom kole ako 11. v celkovom poradí. Na ľad NHL sa dostal prvýkrát v sezóne 1995/96 v drese Calgary Flames. Tomuto klubu zostal verný dodnes. Na sezónu 2005/06 mal uzavretú zmluvu s ročným príjmom 7 miliónov dolárov ročne. Stal sa tak najlepšie plateným hráčom klubu a jedným z najlepšie platených hráčov v NHL. Hrá s číslom 12.

 Klubová štatistika 
Základná časť a play-offŠtatistiky z konca základnej časti NHL 2012-13.''

Medzinárodné zápasy

All-Star Games

Reprezentácia 
Jarome Iginla získal v drese Kanady zlatú medailu na zimných olympijských hrách 2002 v Salt Lake City a striebornú medailu na majstrovstvách sveta v hokeji 2005 vo Viedni. Dostal sa aj do reprezentačného výberu Kanady na zimné olympijské hry 2006 v Turíne.

Referencie

Externé odkazy 
 
 
 Jarome Iginla na stránke Calgary Flames

Kanadskí hokejoví útočníci
Hráči Calgary Flames
Hráči Pittsburgh Penguins
Hráči Boston Bruins
Hráči Colorado Avalanche
Kanadskí olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Účastníci MS v hokeji 1997
Kanadské osobnosti nigérijského pôvodu
Osobnosti z Edmontonu
Fobos

Fobos môže označovať:

 v gréckej mytológii syna boha Áresa, pozri Fobos (mytológia)
 mesiac planéty Mars, pozri Fobos (mesiac)
 kozmické sondy programu Fobos k mesiacu planéty Mars, pozri Fobos 1 a Fobos 2
 letecká bomba na ničenie letísk a vzletových dráh, pozri Fobos (bomba)
Deimos

Deimos môže označovať:

 v gréckej mytológii syna boha Áresa, pozri Deimos (mytológia)
 mesiac planéty Mars, pozri Deimos (mesiac)
Otto Wallach

Otto Wallach (* 27. marec 1847, Königsberg, Rusko – † 26. február 1931, Göttingen, Nemecko) bol nemecký chemik. V roku 1910 získal Nobelovu cenu za chémiu za prácu na poli alicyklických zlúčenín.

Životopis 
Narodil sa v Königsberg, terajšom Kaliningrade.

Medzi rokmi 18671869 študoval na univerzite v Göttingene a spromoval tam v roku 1869. Po štúdiách v Göttingene, Berlíne a Bonne nastúpil do chemického kombinátu Agfa, známej továrne na výrobu anilínových farieb. Od roku 1870 spolupracoval s Kekulém na Univerzite v Bonne a medzi rokmi 1870 a 1871 počas nemecko-francúzskej vojny. Vo svojich pamätiach opísal vypuknutie vojny v Bonne. V roku 1872 sa vrátil späť na Univerzitu, habilitoval sa v roku 1873, bol súkromným učiteľom (18761883) a napokon profesor farmácie. Vyučoval tu až do svojej smrti v roku 1931.

Práca 
Hlavnou oblasťou jeho vedeckej činnosti bol výskum éterických olejov. Zameral na výskum chemickej povahy olejov a terpénov. Podarilo sa mu vypracovať metódy ich extrakcie a objavil cestu umelého získavania terpénov. Do tej doby sa terpény získavali z éterických olejov. Wallach terpény chemicky analyzoval a usporiadal podľa chemickej štruktúry, čo sa považovalo za jeden z najväčších úspechov vtedajšej chémie. Éterické oleje sa dnes využívajú najmä v potravinárskom priemysle, farmácii, kozmetike a v iných.

Iné projekty

Externé odkazy 
 Otto Wallach na stránke Nobelovej ceny 
 Otto Wallach na Slovenskej poľnohospodárskej univerzity v Nitre

Nemeckí chemici
Chemici židovského pôvodu
Nositelia Nobelovej ceny za chémiu
Nemeckí nositelia Nobelovej ceny
Nositelia Davyho medaily
Absolventi Humboldt-Universität zu Berlin
Členovia Nemeckej akadémie prírodných vied Leopoldina
Nemecké osobnosti židovského pôvodu
Osobnosti z Kaliningradu
Adriana Krúpová

Adriana Krúpová rod. Polónyová, tiež Kudláčová (* 16. november 1962, Košice) je slovenská herečka. Manželka herca Ivana Krúpu.

S herectvom začínala v Malom divadelnom štúdiu v Košiciach. Po absolvovaní VŠMU v Bratislave nastúpila do Štátneho divadla  Košice. V roku 1992 prestúpila do Divadla Jonáša Záborského v Prešove. Po materskej dovolenke v roku 1996 znovu nastúpila do Štátneho divadla Košice a pôsobí tam dodnes.

Je tiež autorkou niekoľkých rozhlasových hier, napísala divadelnú hru Posledná Amazonka (1997).

Referencie

Externé odkazy 

 
 

Slovenské divadelné herečky
Slovenské televízne herečky
Slovenskí dramatici
Slovenskí rozhlasoví scenáristi
Členovia Štátneho divadla Košice
Členovia Divadla Jonáša Záborského
Absolventi Vysokej školy múzických umení
Osobnosti z Košíc
Ottawa (rozlišovacia stránka)

Ottawa môže byť:

 hlavné mesto Kanady, pozri Ottawa
 mesto v americkom štáte Illinois, pozri Ottawa (Illinois)
 rieka v Kanade, pozri Ottawa (rieka)
Ivan Krúpa

Ivan Krúpa (* 25. máj 1959, Pruské) je slovenský herec a manžel herečky Adriany Krúpovej.

Absolvoval štúdium herectva na VŠMU v roku 1982 v Bratislave. V rokoch 19821986, 19891995 pôsobil v Divadle Jonáša Záborského v Prešove. V rokoch 19861989 bol členom činohry Štátneho divadla v Košiciach. Od roku 1995 sa stal opäť členom činohry ŠD Košice. Za svoje účinkovanie vo viacerých hrách dostal niekoľko ocenení Litfondu. Popri práci v divadle, sa venuje aj rozhlasovej, filmovej a televíznej tvorbe a účinkovaniu v dabingu.

Dabing 
Ivan Krúpa sa oproti ostatným dabérom venuje dabingu menej. Nedabuje ako iní dabéri každú úlohu, ale okrem zopár výnimiek je obsadzovaný výhradne na jedného herca. Je to aj z toho dôvodu, že Krúpa je košický herec a veľká väčšina slovenských dabingov sa robí v Bratislave. Hercom kvôli ktorého dabingu je volaný do Bratislavy je Bruce Willis. Ivan Krúpa tohto herca nadaboval vo viac ako 25 filmoch (okrem iného v sériách filmov RED a Expendables).

Filmografia  
 2022: Ultimátum
 2022: Priznanie (TV seriál)
 20202021 Nový život (seriál) (TV seriál)
 2018: Vlci (TV seriál)
 2016: Pustina (TV seriál)
 2014: Tajné životy (TV seriál)
 2013: Kolonáda (TV seriál); Klan (TV seriál)
 2011: Zlomok sekundy (TV seriál)
 2010: Nesmrteľní (TV seriál)
 2009: V mene zákona (TV seriál); Smrť ministra (TV film); Oko ve zdi; Keby bolo keby (TV seriál); Chuť leta (TV film)
 2008: Obchod so šťastím (TV seriál); Mesto tieňov (TV seriál)
 2005: Rodinné tajomstvá (TV seriál)
 2000: Krajinka; Fragmenty z malomesta (video film); Ako divé husi (TV film)
 1998: Knieža (TV film)
 1996: Nové poriadky (TV film)
 1992: Oneskorené kvety (TV film)
 1990: Vtáčia princezná
 1989: O Dobrote (TV film)
 1986: Ťažká hodina (TV film) 
 1982: Kočka; Veľké preteky (TV film)
 1979: Žiadne veľké slová (TV film)

Referencie 

Slovenskí dabingoví herci
Slovenskí divadelní herci
Slovenskí filmoví herci
Slovenskí rozhlasoví herci
Slovenskí televízni herci
Osobnosti z Pruského
Členovia Štátneho divadla Košice
Stanislav Pitoňák

Stanislav Pitoňák (* 20. február 1972, Košice) je slovenský herec.

Vyštudoval herectvo na Konzervatóriu v Košiciach. V rokoch 19901995 bol členom Divadla Jonáša Záborského v Prešove. V rokoch 19951999 Štátneho divadla Košice, 19992001 Divadla Andreja Bagara v Nitre. V roku 2002 zase Divadla Jonáša Záborského v Prešove a neskôr Štátneho divadla v Košiciach. Účinkuje tiež v televízii, rozhlase a dabingu.

Filmografia 
 1997: Tábor padlých žien (Stano Chomič; osvetár)
 1999: Krajinka (Poručík; mechanik)
 2018: Detektív Dušo (Karol; poštár)

Referencie

Externé odkazy 

 
 

Slovenskí dabingoví herci
Slovenskí divadelní herci
Slovenskí filmoví herci
Slovenskí rozhlasoví herci
Slovenskí televízni herci
Členovia Divadla Jonáša Záborského
Členovia Štátneho divadla Košice
Členovia Divadla Andreja Bagara
Absolventi konzervatórií na Slovensku
Osobnosti z Košíc
Veľká Domaša

Veľká Domaša , inak nazývaná aj ako Slovenské more, je viacúčelové vodné dielo - vodná nádrž v okresoch Vranov nad Topľou a Stropkov. Výstavba vodného diela Veľká Domaša sa začala vo februári 1962 a ukončená bola v decembri 1967. Injekčná štôlňa sa začala zakladať v auguste 1963. Prietok Ondavy bol odvedený do štôlne v júni 1964. Sypanie vlastného telesa hrádze sa začalo na jar 1964, keď bol ešte otvorený výkop injekčnej štôlne. Sypanie statickej časti sa začalo v rokoch 1965 - 1966. Sypanie zemnej hrádze bolo ukončené v septembri 1966. Hydroelektráreň bola dokončená v decembri 1966 a o rok neskôr, v decembri 1967, bola ukončená výstavba celého vodného diela.

Vodná nádrž Domaša leží v Ondavskej vrchovine v doline Ondavy, pod ňou je malá vyrovnávacia nádrž Malá Domaša. Vodná nádrž Domaša sa dvoma tretinami plochy rozkladá na území okresu Vranov nad Topľou a severná časť zasahuje do okresu Stropkov. Vystavbou vodného diela boli s výnimkou niektorých stavieb zatopené dediny Dobrá nad Ondavou, Kelča, Petejovce, Trepec, Veľká Domaša, Valkov a časť obcí Bžany a Turany nad Ondavou. Namiesto Kelče vznikla nová dedina Nová Kelča, ktorá bola neskôr nanovo vybudovaná na brehu priehrady.

Celá nádrž má veľký vodohospodársky význam s polyfunkčným charakterom: regulácia prítokov vôd do Východoslovenskej nížiny, zásobáreň úžitkovej vody a perspektívne aj pitnej vody a využitie na rekreačne účely.
Pre ročné zrážkové výkyvy a nerovnomerné odbery vody hladina aj v priebehu roka intenzívne kolíše, čo vyvoláva abráziu brehov s následnou aktiváciou zosunov na priľahlých svahoch, výrazne poškodzujúcich hospodárske objekty, najmä cesty.

Technické parametre
 Vodná plocha: 1422 ha
 Dĺžka: 14 km
 Najväčšia hĺbka: 35 m
 Plavebné hĺbky: 8 - 15 m
 Max. šírka: 4 km
 Objem: 187,5 mil. m3
 Nadmorská výška: 162,4 m n. m.

Galéria

Iné projekty

Externé odkazy
Internetový portál o Domaši
VD Domaša na stránkach SE
Z histórie vodného diela Veľká Domaša

Vodné diela na Slovensku
Povodie Ondavy
Pravidlá ľadového hokeja

Pravidlá ľadového hokeja vydáva Medzinárodná hokejová federácia (IIHF). Aktuálna verzia je platná od roka 2018 do konca roka 2022.

NHL 
Severoamerická Národná hokejová liga (NHL) používa pravidlá, ktoré sa od oficiálnych pravidiel IIHF čiastočne odlišujú.

Iné projekty

Externé odkazy 
 Pravidlá ľadového hokeja 2002–2006 (PDF), Slovenský zväz ľadového hokeja
 Pravidlá ľadového hokeja IIHF (en)
 Pravidlá ľadového hokeja NHL (en)
 Pravidlá ľadového hokeja 2014-2018 (PDF)
Kim Johnsson

Kim Johnsson (* 16. marec 1976, Malmö, Švédsko) je bývalý švédsky reprezentant v ľadovom hokeji.

Klubový hokej 
Kim Johnsson hrával na poste obrancu. V najvyššej súťaži začal hrať v sezóne 1993/94 za Malmö IF v švédskej Elitserien. V roku 1994 ho v úvodnom drafte NHL vybralo mužstvo New York Rangers v 11. kole ako 286. v celkovom poradí. Do zámoria odišiel až pred sezónou 1999/00, keď sa dostal do stabilnej zostavy Rangers. Pred sezónou 2001/02 prestúpil do klubu Philadelphia Flyers. Počas lockoutu v NHL v sezóne 2004/05 hral za Ambri-Piotta vo švajčiarskej hokejovej lige. Od sezóny 2006/2007 bol hráčom Minnesota Wild. Svoju kariéru ukončil po utrpení zranenia v roku 2010 v drese Chicago Blackhawks.

Reprezentácia 
Kim Johnsson sa dostal do výberu švédskej reprezentácie na zimné olympijské hry 2006 v Turíne, nakoniec však z rodinných dôvodov z nominácie vypadol.

Referencie

Externé odkazy 
 

Švédski hokejisti
Švédski olympionici
Hráči Chicago Blackhawks
Hráči HC Ambri-Piotta
Hráči Malmö Redhawks
Hráči Minnesota Wild
Hráči New York Rangers
Hráči Philadelphia Flyers
Víťazi Stanleyho pohára
Hokejisti draftovaní klubom New York Rangers
Účastníci MS v hokeji 1998
Účastníci MS v hokeji 1999
Účastníci MS v hokeji 2001
Účastníci MS v hokeji 2002
Majstri sveta v ľadovom hokeji
Osobnosti z Malmö
Kenny Jönsson

Kenny Jönsson (* 6. október 1974, Ängelholm, Švédsko) je bývalý švédsky hokejista.

Klubový hokej 
Kenny Jönsson hrával na pozícii obranca. Je 191 cm vysoký a váži 93 kg (údaj z roku 2006). V najvyššej súťaži začal hrať v sezóne 1992/93 za Rögle Ängelholm v švédskej Elitserien. V roku 1993 ho v úvodnom drafte NHL vybralo mužstvo Toronto Maple Leafs už v prvom kole ako 12. v celkovom poradí. Na ľad NHL sa v drese Toronta dostal po prvýkrát v sezóne 1994/95. Počas sezóny 1995/96 prestúpil do New York Islanders, kde odohral 9 sezón. Od sezóny 2004/05 hrával opäť vo Švédsku za Rögle BK. Po sezóne 2008-09 sa rozhodol ukončiť svoju kariéru.

Reprezentácia 
Kenny Jönsson získal so švédskou reprezentáciou zlatú medailu na zimných olympijských hrách v roku 1994 v Lillehammeri a [[Zimných olympijských hrách 2006|2006]] v Turíne. Obliekal reprezentačný dres s číslom 29.

Zimné olympijské hry 2006 
Švédsko získalo na olympiáde v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

Štatistika na ZOH

Majstrovstvá sveta 2006 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.

Referencie

Externé odkazy 
  
  

Švédski hokejisti
Švédski olympijskí víťazi
Olympijskí víťazi v ľadovom hokeji
Účastníci MS v hokeji 2006
Účastníci MS v hokeji 2007
Účastníci MS v hokeji 2009
Hráči New York Islanders
Účastníci MS v hokeji 1996
Nicklas Lidström

Nicklas Lidström (* 28. apríl 1970, Västerås, Švédsko) je bývalý švédsky hokejista. S Detroit Red Wings získal spolu štyri Stanley cupy a pri zisku v roku 2008 bol prvým európskym kapitánom víťazného tímu. Je tiež je prvým Európanom, ktorý získal Conn Smythe Trophy pre najužitočnejšieho hráča play-off. Získal až 7-krát James Norris Memorial Trophy pre najlepšieho obrancu ligy. S reprezentáciou dosiahol jeden titul majstra sveta v roku 1991 a tiež je držiteľ olympijského zlata z roku 2006.

Klubový hokej 
Nicklas Lidström je obranca. V najvyššej súťaži začal hrať v sezóne 1988/89 za Vasteras IK v švédskej Elitserien. V roku 1989 ho v úvodnom drafte NHL vybralo mužstvo Detroit Red Wings v treťom kole ako 53. v celkovom poradí. Na ľad NHL sa v drese Detroitu s číslom 5 dostal po prvýkrát v sezóne 1991/92 a zostal verný tomuto klubu dodnes. Získal v jeho farbách celkom trikrát Stanley Cup - v rokoch 1997, 1998 a 2002. Na sezónu 2005/06 mal uzavretú zmluvu na 7,6 milióna dolárov a bol najlepšie plateným hráčom mužstva a jedným z najlepšie platených hráčov NHL vôbec. V sezóne 2007/2008 bol prvým kapitánom z Európy, ktorý zdvihol nad hlavu Stanleyho pohár.

Reprezentácia 

  
  
  
  
  
  
  
  
  
Nicklas Lidström získal so švédskou reprezentáciou zlatú medailu na Zimných olympijských hrách 2006 v Turíne. Oblieka reprezentačný dres s číslom 5.

Zimné olympijské hry 2006 
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

Štatistika na ZOH

Klubová kariéra

Ocenenia 
 Majstrovstvá sveta titul z roku (Švédsko, 1991)
 NHL All-Rookie Team (1992)
 4-krát zisk Stanley Cup (1997, 1998, 2002, a 2008)
 12-krát v NHL All-Star Game (1996, 1998, 1999, 2000, 2001, 2002, 2003, 2004, 2007, 2008, 2009*, 2011)

 10-krát v NHL First All-Star Team v rokoch (1998, 1999, 2000, 2001, 2002, 2003, 2006, 2007, 2008, 2011).
 2-krát NHL Second All-Star Team c rokoch (2009 a 2010)
 7-krát Norris Trophy (2001, 2002, 2003, 2006, 2007, 2008 a 2011).
 Conn Smythe Trophy zisk v roku (2002)
 Olympijská zlatá medaila (Švédsko, 2006) 
 členstvo v klube Zlatá trojkoruna
 Olympijský All-Star Team (2006)
 2-krát Viking Award v rokoch (2000 a 2006)
*neodohral zápas

Iné projekty

Externé odkazy 
 
 Nicklas Lidström na stránke Detroit Red Wings

Švédski hokejisti
Švédski olympijskí víťazi
Olympijskí víťazi v ľadovom hokeji
Hráči VIK Västerås HK
Hráči Detroit Red Wings
Hokejisti draftovaní klubom Detroit Red Wings
Víťazi Stanleyho pohára
Účastníci MS v hokeji 1991
Účastníci MS v hokeji 1994
Účastníci MS v hokeji 2004
Majstri sveta v ľadovom hokeji
Členovia Hokejovej siene slávy
Osobnosti z Västerås
Tristan Corbière

Tristan Corbière, vlastným menom Édouard Joachim Corbière, (* 18. júl 1845 zámok Coat-Congar v Morlaix – † 1. marec 1875 v Morlaix) bol francúzsky básnik, jeden z tzv. „Prekliatych básnikov“.

Bol najstarším synom spisovateľa, novinára a lodiara Édouard-Antoina Corbièra.

Ako mladíka ho postihla bolestivá reumatická choroba, ktorá ho donútila prerušiť štúdium a liečiť sa. Corbierov život bol vlastne reťazou tragických udalostí. Vari jedinou svetlou epizódou bola cesta do Talianska (1868) a krátky ľúbostný vzťah k bývalej herečke, Talianke Armide Cuchianiovej.

Je autorom jedinej básnickej zbierky Žlté lásky (1873). V jeho básňach sa spája lyrika so zdôraznene prozaickým opisom života. Veľa básní venoval moru a životu námorníkov a rybárov. Život v Paríži ho inšpiroval k básňam, v ktorých zachytil život prostých ľudí tohoto veľkomesta. V básňach parížskeho cyklu nadväzuje Corbiere na Ch. Baudelaira a je svojráznym predchodcom A. Rimbauda a francúzskych symbolistov.

Básnická zbierka v čase vzniku nevzbudila veľkú pozornosť. Pre literatúru ju objavil koncom osemdesiatych rokov Paul Verlaine.

Zomrel na tuberkulózu vo veku 29 rokov.

Vo Francúzsku v roku 2011 vydali poštovú známku s jeho portrétom.

Referencie

Iné projekty 

Narodenia v 1845
Úmrtia v 1875
Francúzski spisovatelia
Prekliati básnici
Úmrtia na tuberkulózu
Osobnosti na francúzskych poštových známkach
Trip-hop

Trip-hop (alebo trip hop) je hudobný žáner, ktorý je zložený z pomalej elektronickej hudby, ktorý vznikol začiatkom 90. rokov v Spojenom kráľovstve, a to predovšetkým v Bristole. Jeho názov pochádza z "post"-acid housu, pričom termín bol prvýkrát použitý britskými hudobnými médiami a tlačou ako spôsob popisu experimentálnejšieho variantu breakbeatu, obsahujúceho prvky žánrov soul, funk a džez. Podľa slovníka Webster’s Dictionary, termín bol prvýkrát použitý v roku 1989. Encyclopædia Britannica Online tiež tvrdí, že termín bol vytvorený britským časopisom Mixmag, ktorý sa zameriava na tanečnú hudbu. Je označovaný ako "Alternatívna voľba Európy v druhej polovici 90. rokov", a tiež "fúzia hip-hopu s elektronikou až kým ani jeden žáner nebol rozpoznateľný". Trip-hop v sebe spája niekoľko štýlov a má veľa spoločného s ostatnými žánrami; má niekoľko kvalít podobne ako ambientná hudba, a tiež obsahuje prvky housu, dance a dub reggae. Trip-hop môže byť v podstate silne experimentálny.

Po hudobnej stránke, trip-hop obsahuje pomalý a hypnotizujúci zvuk vytváraný elektronickým pozadím a významným zastúpením strunových nástrojov. Niekoľko trip-hopových interpretov ako Massive Attack, Tricky, Portishead a Morcheeba mali všeobecne uznávanú pozornosť a/alebo úspešnosť v hudobných rebríčkoch, a to ako v mainstreamových národných rebríčkoch tak aj v rebríčkoch orientovaných na tanečnú a nezávislú hudbu. Niekoľko významných interpretov a skupín ako Janet Jackson, Kylie Minogue, Madonna, Björk a Radiohead medzi inými, zapracovali do svojej tvorby aj trip-hop. Z trip-hopu bolo vytvorených niekoľko subžánrov, ktoré sa vyvíjali počas rokov, vrátane trip rocku (spojenie trip-hopu a rockovej hudby), rovnako ako illbient (trip-hop na základe dubu s prvami ambientu a industriálneho hip-hopu).

Post-trip-hop
Po úspechoch albumov od interpretov ako Massive Attack, Portishead a Tricky v rokoch 1994 a 1995, nová generácia trip-hopových interpretov sa objavila s štandardnejším zvukom. Medzi významných "post-trip-hopových" interpretov patria Esthero, Morcheeba, Sneaker Pimps, Alpha, Jaianto, Mudville a Cibo Matto. Oni spojili trip-hop s inými žánrami, ako ambient, soul, IDM, experimental industrial, jungle, liquid dubstep, breakbeat, drum and bass, acid jazz a new age.

Významní interpreti
 DJ Shadow
 Faithless
 Goldfrapp
 Howie B
 Kosheen
 Massive Attack
 Moloko
 Morcheeba
 Portishead
 Sneaker Pimps
 Tricky
HAELOS

Referencie

Externé odkazy
 "Trip Hop Radio" Internetové rádio
 [ Trip-Hop] na AllMusic
 "World of Trip Hop" webstránka

Zdroj

 
Electronica
Hudba v Spojenom kráľovstve
Oldrich Benda

Prof. Ing. Oldrich Benda, DrSc. (* 18. november 1924 Kráľova Lehota – † 11. júl 1999 Bratislava), elektrotechnik, vysokoškolský pedagóg, člen korešpondent SAV a ČSAV, špecialista vo fyzike feromagnetík.

Vysokoškolské štúdium na SVŠT v Bratislave ukončil v roku 1947. Od skončenia štúdií až do roku 1999 pôsobil v odbore Teoretická elektrotechnika na Katedre teoretickej a experimentálnej elektrotechniky Elektrotechnickej fakulty, ktorá bola v roku 1994 premenovaná na Fakultu elektrotechniky a informatiky Slovenskej technickej univerzity v Bratislave. 1. decembra 1963 bol vymenovaný za vysokoškolského profesora. Počas tohto obdobia prešiel aj rôznymi akademickými funkciami. V školských rokoch 1953-54 až 1955-56 bol prodekanom Elektrotechnickej fakulty, dekanom bol v rokoch 1960-61 až 1961-62. V rokoch 1956-57 až 1957-58 bol prorektorom Slovenskej vysokej školy technickej.

S účinnosťou od 1. 1. 1981 bol Elektrotechnický Ústav SAV spolu s Fyzikálnym ústavom, Ústavom merania a Oddelením fyzikálnej elektroniky (Piešťany) začlenený do Centra elektro-fyzikálneho výskumu SAV, ktorého vznik inicioval a riadil až do zrušenia Oldřich Benda. Celkový dopad organizačných zmien v Centre na prácu Ústavu bol negatívny. Tento stav bol systematicky kritizovaný pracovníkmi aj spoločenskými organizáciami, preto Predsedníctvo SAV 14. decembra 1989 Centrum elektro-fyzikálneho výskumu SAV zrušilo.

Za súbor prác z aplikovaného magnetizmu, venovaných technológii, konštrukcii a teoretickej analýze vlastnosti feritovaných jadier a tenkých feromagnetických vrstiev pre pamäti počítačov sa stal v roku 1968 spolu s akademikom Ľudovítom Kneppom laureátom Štátnej ceny Klementa Gottwalda za vedu. Stal sa držiteľom Zlatej Stodolovej medaily SAV, Striebornej medaily za zásluhy o vedu a ľudstvo ČSAV, Zlatej medaily SAV za spojenie vedy s paxou, Zlatej medaily SVŠT, Zlatej medaily MMF UK. V zahraničí získal nasledovné ocenenia: Čestný doktorát Moskovského energetického inštitútu (1985), Medailu profesora Požaryskiego Towarišštva elektrikov Poľskich, Medailu rektora TU Ilmenau, Zlatú Křižikovu medailu rektora ČVUT a Medailu rektora University of Kanazawa. 31. marca 1994 bol zvolený za zahraničného člena Ruskej akadémie vied (Oddelenie fyzikálnych a technických problémov energetiky).

Bol bratom spisovateľky Kristy Bendovej.

Referencie 

Osobnosti z Kráľovej Lehoty
Absolventi Slovenskej technickej univerzity v Bratislave
Slovenskí fyzici
Slovenskí univerzitní profesori
Dekani Fakulty elektrotechniky a informatiky Slovenskej technickej univerzity
Člen-korešpondent Československej akadémie vied
Člen-korešpondent Slovenskej akadémie vied
Slovenskí elektrotechnici
Mattias Öhlund

Mattias Öhlund (* 9. september 1976, Piteå) je švédsky reprezentant v ľadovom hokeji. S reprezentáciou získal zlaté olympijské medaily a tiež aj titul majstra sveta v roku 1998. V NHL hrával za Vancouver Canucks 11 sezón keď v sezóne 2009 – 2010 prestúpil do Tampa Bay Lightning.

Klubový hokej 
Mattias Öhlund je obranca. Je  vysoký a váži  (údaj z roku 2006). V najvyššej súťaži začal hrať v sezóne 1994/95 za Lulea HF v švédskej Elitserien. V roku 1994 ho v úvodnom drafte NHL vybralo mužstvo Vancouver Canucks už v prvom kole ako 13. v celkovom poradí. Na ľad NHL sa v drese Vancouveru s číslom 2 dostal po prvýkrát v sezóne 1997/98.. Počas lockoutu v NHL v sezóne 2004/05 odohral dva zápasy za Lulea HF. Na sezónu 2005/06 má uzavretú zmluvu na 3,5 milióna dolárov. V sezóne 2009 – 2010 prestúpil do klubu Tampa Bay Lightning, kde podpísal sedem ročnú zmluvu za 26,25 milióna dolárov.

Reprezentácia 
Mattias Öhlund získal so švédskou reprezentáciou striebornú medailu na majstrovstvách sveta v roku 1997, zlatú medailu v roku 1999 a bronzovú medailu v roku 2001. Reprezentoval Švédsko aj na zimných olympiádach v roku 1998, 2002 a 2006 v Turíne. Oblieka reprezentačný dres s číslom 2.

Zimné olympijské hry 2006 
Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Mattias Öhlund sa vo štvrťfinálovom zápase proti Švajčiarsku zranil a na posledné dva zápasy nenastúpil. Napriek tomu, že odohral za Švédsko na olympiáde 6 zápasov, nebola mu odovzdaná zlatá medaila.

Štatistika na ZOH

Externé odkazy 
 
 
 Mattias Öhlund na stránke Vancouver Canucks

Štatistika

Klubová štatistika

Medzinárodná

All-Star Games

Ocenenia

NHL

Medzinárodné

Vancouver Canucks

Referencie

Iné projekty 

Narodenia v 1976
Švédski hokejisti
Švédski olympijskí víťazi
Olympijskí víťazi v ľadovom hokeji
Účastníci MS v hokeji 1998
Hráči Vancouver Canucks
Daniel Alfredsson

Daniel Alfredsson (* 11. december 1972, Göteborg, Švédsko) je bývalý švédsky reprezentant v ľadovom hokeji.

Klubový hokej 
Daniel Alfredsson hrával na pozícií útočníka na pravom krídle. V najvyššej súťaži začal hrať v sezóne 1992/93 za Frölunda HC v švédskej Elitserien. V roku 1994 ho v úvodnom drafte NHL vybralo mužstvo Ottawa Senators v šiestom kole ako 133. v celkovom poradí. Na ľad NHL sa v drese Ottawy s číslom 11 dostal po prvýkrát v sezóne 1995/96 a zostal verný tomuto klubu 17 sezón. Od sezóny 1999/00 boljeho kapitánom. Počas lockoutu v NHL v sezóne 2004/05 hral opäť za Frölunda HC. Na sezónu 2005/06 mal s Ottawou uzavretú zmluvu na 4,663 milióna dolárov a bol najlepšie plateným hráčom mužstva. 14 sezón za sebou bol kapitánom Ottawa Senators čo je rekord NHL. 5. júla 2013 podpísal s Detroitom Red Wings ročnú zmluvu v hodnote 5,5 amerických dolárov, tu aj po jednej sezóne ukončil svoju kariéru.

Štatistiky

Základná časť a play-off

Reprezentácia 
Daniel Alfredsson získal s reprezentačným mužstvom Švédska zlatú olympijskú medailu na Zimných olympijských hrách 2006 v Turíne. Nosil reprezentačný dres číslo 11.

Zimné olympijské hry 2006 
Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Daniel Alfredsson bol najlepším strelcom a najproduktívnejším hráčom svojho mužstva a spoločne s Mariánom Hossom tretím najlepším strelcom a najproduktívnejším hráčom olympiády.

Štatistika na ZOH

Referencie

Externé odkazy 
 
 Daniel Alfredsson na nhlfinns.com

Švédski hokejisti
Švédski olympijskí víťazi
Olympijskí víťazi v ľadovom hokeji
Strieborní olympijskí medailisti v ľadovom hokeji
Švédski strieborní olympijskí medailisti
Hráči Frölunda HC Göteborg
Hráči Ottawa Senators
Hráči Detroit Red Wings
Hokejisti draftovaní klubom Ottawa Senators
Účastníci MS v hokeji 1995
Účastníci MS v hokeji 1996
Účastníci MS v hokeji 1999
Účastníci MS v hokeji 2001
Účastníci MS v hokeji 2004
Účastníci MS v hokeji 2005
Účastníci MS v hokeji 2012
Osobnosti z Göteborgu
Katalpa bignóniovitá

Katalpa bignóniovitá alebo katalpa trubačovitá (Catalpa bignonioides Walt.) je strom z čeľade bignóniovité (Bignoniaceae). 

Je vysoký 15 – 20 metrov. Koruna je široká, guľovitá. Kôra je sivasto hnedá. Borka je hnedasto sivá až sivá, rozpukaná do obldĺžnikovitých platničiek, pozdĺžne pukliny sú hlbšie. 

Púčiky má zoskupené v trojpočetných praslenoch, často v rôznej výške, sú malé, 2 -3 mm, polguľovité, sediace. Púčikové šupiny sú viaceré, široko vajcovité, hrdzavo hnedé, riedko chlpaté.

Jednoročné výhonky sú zelené, miestami červenkasté, slabo chĺpkaté, sivasto osrienené, neskôr oranžovo hnedé až sivasto hnedé. Lenticely sú pomerne malé, mierne vystupujúce, hnedasté. Listové stopky sú veľké, elipsovité aj okrúhlasté, s výraznými stopami cievnych zväzkov.

Listy sú 100 – 200 x 90 – 150 mm, vajcovité až široko vajcovité, na báze srdcovité alebo široko zaokrúhlené, na vrchole dlho hrotité, celistvookrajové alebo s dvoma neveľkými lalokmi. Vrchná strana je tmavšie zelelá, matná, spodná svetlejšia, pri rozvíjaní sú chlpaté neskôr výrazne chlpaté len na žilách. Po rozotretí nepríjemne páchnu. Stopka je 80 – 160 mm dlhá.

Kvitne v máji až v júni. Kvety sú obojpohlavné, súmerné. Kališné lístky sú 10 – 12 x 6 – 8 mm, široko vajcovité, zelené až červenkasté, lysé. Koruna je 40 – 50 x 25 x 30mm, lievikovito zvonkovitá, s nerovnakým korunným lemom, ktorý má v hornej časti tri väčšie a vdolnej časti dva menšie laloky, tie sú na okraji nepravidelne vykrajované. Koruna je biela, vnutri s dvoma žltými pásikmi a viacerými červenkastohnedými bodkami. Má 2 tyčinky , ktoré sú kratšie ako čnelka, blizna je dvojlaločná. Kvety sú zoskupené do priamych vrcholových metlín. 

Plod je 200 – 400 x 6 – 8 mm valcovitá tobolka, svetlohnedá, puká dvoma chlopňami. Plody vyrastajú v metlinách na 20 – 40 mm dlhých stopkách. Semeno je dvojstranne blanito lemované, striebristo sivé, s lemom 25 – 30 x 6 mm, ktorý má na koncoch jemné dlhé vlásky. Semená sú zoskupené vo väčšom počte okolo stredného stĺpika. Dozrieva v októbri. Pôvodne je rozšírená v juhovýchodnej časti severoamerického kontinentu, od Georgie cez Floridu a Mississippi do Luisiany. Rastie v nížinách až pahorkatinách, v zmiešaných listnatých lesoch na úrodných pôdach. Do Európy bola zavedená roku 1726. Je to polotôňomilná drevina, náročná na obsah živín v pôde, poškodzujú ju silné mrazy. Je veľmi dekoratívna veľkými listami, kvetmi a plodmi.

Iné projekty

Externé odkazy 
 katalpa bignóniovitá - Garten.cz

Bignóniovité
Listnaté stromy
Sting

Gordon Matthew Thomas Sumner, CBE (2. október 1951, Wallsend, Anglicko, Spojené kráľovstvo), známy pod umeleckým menom Sting, je anglický hudobník, spevák-skladateľ, multiinštrumentalista, aktivista, herec a filantrop. Pred začatím svojej sólovej kariéry bol textárom, hlavným spevákom a basgitaristom new wave skupiny The Police.

Sting počas svojej kariéry striedal mnoho hudobných žánrov, vrátane rôznych prvkov jazzu, reggae, klasickej hudby, new age a worldbeatu. Ako sólový hudobník a člen skupiny The Police, získal šestnásť cien Grammy, pričom prvú získal v roku 1981 v kategórii najlepší inštrumentálny rockový výkon. Získal tiež ceny Brit Award — vyhral v kategórii Best British Male v roku 1994, Zlatý glóbus, cenu Emmy Award a niekoľko nominácií na Oskara v kategórii Best Original Song. Je tiež členom Rock and Roll Hall of Fame a Songwriters Hall of Fame. Celosvetovo ako člen The Police a ako sólový hudobník predal viac ako 100 miliónov albumov.

Mladosť 
Narodil sa v Anglicku, ako najstarší zo štyroch súrodencov matke Audrey, kaderníčke, a otcovi Ernestovi Matthewovi Sumnerovi, mliekarovi a inžinierovi. Jeho súrodencami boli Philip, Angela a Anita.

Diskografia

Ocenenia a nominácie

Referencie

Iné projekty

Externé odkazy 
Oficiálna stránka

 
Držitelia ceny Emmy
Anglickí aktivisti
Rockoví kontrabasisti
Anglickí kontrabasisti
Anglickí saxofonisti
Anglickí filmoví herci
Anglickí rockoví basgitaristi
Anglickí rockoví gitaristi
Anglickí rockoví klávesisti
Anglickí rockoví speváci
Anglickí popoví basgitaristi
Anglickí popoví gitaristi
Anglickí popoví klávesisti
Anglickí popoví speváci
Anglickí souloví basgitaristi
Anglickí souloví gitaristi
Anglickí souloví klávesisti
Anglickí souloví speváci
Anglickí džezoví basgitaristi
Anglickí džezoví gitaristi
Anglickí džezoví klávesisti
Anglickí džezoví speváci
Tenoristi
Anglickí speváci-skladatelia
Anglickí pedagógovia
Držitelia ceny Grammy
Držitelia ceny Brit Award
Členovia skupiny The Police
Rock and Roll Hall of Fame
Držitelia Radu britského impéria
Interpreti Universal Music Group
Teória vodnej opice

Teória vodnej opice (správnejšie: Hypotéza vodnej opice) alebo vodná teória (ľudského pôvodu) (známa aj pod skratkou AAH/AAT z anglického aquatic ape hypothesis/theory) je hypotéza, podľa ktorej prešli prapredkovia človeka etapou života vo vode (resp. vo vode a pri plytkej vode na africkom pobreží) a v tejto etape sa objavili mnohé z našich novodobých rysov (zvláštne ochlpenie, potápací reflex, podkožný prirastený tuk, vzpriamený chod a podobne). 

Jej protikladom je klasická „savanová teória“, podľa ktorej sa prví hominidi vyvinula v savanách Afriky.

Teóriu vypracoval roku 1930 odborník na morskú biológiu sir Alister Hardy (1896-1985) pri štúdiu anatomických materiálov, ale zverejnil ju až roku 1960. K jej prívržencom patria aj napríklad Desmond Morris (Ľudský živočích) a Elaine Morganová (Vodná opica).

Externé odkazy 
 Článok po česky

Antropológia
Kurów

Kurów je obec vo východnom Poľsku, v okrese Puławy Lublinského vojvodstva. Leží 30 km severozápadne od Lublinu na križovatke diaľkových ciest č. 12 a 17 a preteká ňou riečka Kurówka. Samotná obec Kurów má 2 800 obyvateľov, celá gmina 7 900 obyvateľov na ploche 101 km². V Kurówe sa v roku 1923 narodil bývalý poľský prezident Wojciech Jaruzelski.

Prvá zmienka o lokalite pochádza z 20. januára 1185 a nachádza sa v dokumente mazovského kniežaťa Leška. V rokoch 1442-1870 bol Kurów mesto (v období 1456-1465 bol sídlom kurovského okresu). Po treťom delení Poľska sa mesto ocitlo na území Západnej Haliče pod vládou Rakúska. Mestské práva obec stratila v rámci reštrikcií za účasť obyvateľov v januárovom povstaní v roku 1863.

Iné projekty

Externé odkazy 
 Gmina Kurów (poľsky)
 Wiki o Kurově (poľsky)

Obce v Poľsku
Zoznam meteorických rojov



Pozri aj 
 Meteorický roj

Externé odkazy 

 ALPO meteor showers list
 SPA meteor showers list
 International Meteor Organization 2006 meteor shower calendar (Pdf)